Store (40-60 millimeter), mørkbrune biller, kroppen nokså matt og forholdsvis avlang til hornbiller å være. Hannen er vanligvis mye større enn hunnen, og har horn på hodet og en dyp, U-formet uthuling av pronotum som i midten når nesten tilbake til roten. Hodet har to korte horn eller et bredt som er kløvet i spissen, på pronotum er det en eller to brede tenner på hver side av uthulingen. Forleggen (protibia) har tre tenner på utsiden.